
Standard ökotoxikológiai tesztek alkalmazása nyomnyi mennyiségű szerves vegyületek környezeti kockázatbecslésére

Kulcsszavak: ökotoxikológia, standardizált tesztek, kockázatértékelés, szerves vegyületek
Első használatát követően (1866, Ernst Haeckel) az ökotoxikológia kifejezés értelmezése számos pontosítást kapott, viszont ökotoxikológia alatt a mérgező szennyező anyagok ökoszisztémákra gyakorolt káros hatásainak vizsgálatát értjük.
A tudományág fontosságát és fejlődését a környezetünk minőségi romlása, a rohamos ipari melléktermék- és hulladéktermelés, valamint gyakran ezek ipari balesetei formálják. Ezen forrásokból diverz típusú és mennyiségű szennyezőanyag kerül a környezetbe. Tudjuk azt is, hogy ezen források eredményezik, hogy az édesvízi rendszerek, ökoszisztémák egyik legfontosabb környezeti problémája az antropogén kémiai stresszorok világszerte növekvő nyomása.
Annak ellenére, hogy a vegyi anyagoknak a többsége elszórtan, nyomnyi mennyiségben és alacsony koncentrációban van jelen, mégis komoly ökotoxikológiai aggályokat vetnek fel.
Tekintettel arra, hogy komplex vegyületek azonfelül pedig összetett keverék formájában is előfordulnak egyéb átalakulási termékekkel, illetve ismeretlen vegyi anyagokkal is kölcsönhatásba léphetnek.
A környezeti veszélyértékelési keretrendszer különböző standard teszteket használ, vizsgálva a szennyezőanyagok (pl. szerves vegyületek) kockázatbecslését, melynek eredményeképpen értékelik a szennyezés hatásait az élőlények túlélésre, növekedésre, szaporodásra és viselkedésükre vonatkozóan.
Kutatásunkban mikroszennyező antibiotikumok környezeti hatását vizsgáltuk standard teszt alapján. Felmértük az ökológiai kockázatértékelést a növények csírázására és fejlődésére vonatkoztatva. Célunk volt továbbá, a forgalomban levő, illetve kémiai tisztaságú hatóanyagok toxicitásának összehasonlítása is.



